李钟元（），号见心，湖广承天府京山县军籍，明朝政治人物。
生平.万历二十八年（1600年）庚子科湖广乡试举人，二十九年（1601年）联捷辛丑科进士，知陕西兴安州，下车即力求所宜，兴除以纡民困。常单骑咨访属邑，议赈议蠲，上于所司，皆得请。州有大盗，固结数十年，钟元视事三月，即捕获渠魁，其党千馀悉解散。良民董邦枝无大故而一家定九辟，钟元为解之，得末减，邦枝率老幼焚香泣拜于庭。钟元曰：赖上司神明昭雪，于我何与也。三十一年癸卯（1603年）分考秦闱，甲辰（1604年）觐还，卒于官。子李滋白